
РЕГЛАМЕНТ
за провеждане на дейностите на 
УЧЕНИЧЕСКИ ИНСТИТУТ ПО МАТЕМАТИКА И ИНФОРМАТИКА,
включени в Националния календар на извънучилищни дейности 
(НКИД) на МОН в раздела „Национални изяви”, 
направление „Наука и техника”
предложени за провеждане през 2026/2027 учебна година


· 27. Ученическа конференция на УчИМИ (УК’27) – 8 – 10 януари 2027 г., София

· Ученическата конференция на УчИМИ е първата от двете ежегодни конкурсни сесии на УчИМИ и дава поле за изява на ученици от 8. до 12. клас от цялата страна, които разработват проект/и по избрана от тях тема в областта на математика, информатиката и/или информационните технологии. 
· Проектът може да бъде разработен от един автор или в колектив от двама души, самостоятелно или с научен ръководител.
· Допуска се представянето на два или повече проекта от един автор в рамките на УК, като тези проекти може да са в една и съща или в различни области, изготвени самостоятелно или в колектив.
· Научен ръководител на проекта може да бъде друг ученик, студент, учител, преподавател по извънкласна дейност, представител на бизнеса или учен от университет или звено на Българска академия на науките. Освен научен ръководител, ученикът може да се консултира и с научен консултант при разработването на проекта. Авторите на проекти може да работят и самостоятелно, без напътствията на научен ръководител.
· Допуска се участие с проект, разработен по време на Международната лятна изследователска школа (ЛИШ) на УчИМИ и/или представен на предишна конкурсна сесия на УчИМИ, като за участие в следващата конкурсна сесия проектът трябва бъде представен в допълнена версия, в която са отразени забележките и препоръките на рецензента и членовете на журито. Един проект може да бъде представен на не повече от три конкурсни сесии, организирани от УчИМИ.
· Документацията по проекта се подава по електронен път спрямо обявените срокове (началото на декември 2026 г.), които се публикуват на сайта на УчИМИ (http://www.math.bas.bg/omi/hssimi). 
· Проектът се оформя съгласно Изискванията за оформяне на ученически проекти на УчИМИ, които са публикувани на сайта на УчИМИ (http://www.math.bas.bg/omi/hssimi/?page_id=295).
· Всички ученически проекти се рецензират от специалисти в съответните области. До участие се допускат най-добрите разработки, като по преценка на рецензента те биват представени чрез докладване или на постер-сесия. Ученикът получава своята рецензия по имейл до 1 ден преди началото на УК.
· Всяко от научните журита е съставено от рецензентите, но в него могат да участват и други специалисти.
· Проектите по математика и по информатика и информационни технологии се класират отделно. Авторите на най-добрите разработки получават грамоти за отлично представяне и медали. Останалите автори на проекти получават грамоти за много добро представяне или за участие. Според преценка на журито се определят различни категории, в които се връчват специални грамоти.
· Авторите, получили отлични грамоти на УК, се канят за участие в Ученическата секция с осигурено от УчИМИ частично финансиране. 
· Авторите, получили отлични грамоти на УК, които са в девети или десети клас, се канят за участие в интервю през м. ноември за определяне на българските участници в Изследователския научен институт (Research Science Institute) 2026, Масачузетски технологичен институт, САЩ и други международни форуми.
· Регламентът на УК на УчИМИ допуска публично оповестяване на списъците с класиране на представените проекти, съдържащи лични данни на учениците (три имена, клас, училище, град, име на проекта, научен ръководител). Списъците се публикуват на сайта на УчИМИ, в раздела „Ученическа конференция на УчИМИ“. Всеки ученик е длъжен да представи декларация за информирано съгласие, подписана от родител и от самия ученик.
· Регламентът на УК на УчИМИ допуска метаданните на всеки проект да бъдат публично оповестени чрез публикуване на сайта на УчИМИ (http://www.math.bas.bg/omi/hssimi). Регламентът на УК на УчИМИ допуска документацията на проект да бъде предоставена на трети лица – научни ръководители, научни консултанти и ученици, при поискване чрез молба до ръководителя на УчИМИ, като авторът на проекта притежава пълни авторски права над своята разработка. Всеки ученик е длъжен да представи декларация за съгласие, подписана от родител и самия ученик.


· 27. Ученическа секция на УчИМИ (УС’27) към Пролетна конференция на СМБ – април 2027 г.

· Ученическата секция на УчИМИ е втората от двете ежегодни конкурсни сесии на УчИМИ и дава поле за изява на ученици от 8. до 12. клас от цялата страна, които разработват проект по избрана от тях тема в областта на математика, информатиката и/или информационните технологии. 
· Проектът може да бъде разработен от един автор или в колектив от двама души, самостоятелно или с научен ръководител.
· Допуска се представянето на два проекта от един автор в рамките на УС, като двата проекта може да са в различни области, изготвени самостоятелно или в колектив.
· Научен ръководител на проекта може да бъде друг ученик, студент, учител, преподавател по извънкласна дейност, представител на бизнеса, учен от университет или звено на Българска академия на науките.
· Освен научен ръководител, ученикът може да се консултира и с научен консултант при разработването на проекта.
· Допуска се участие с проект, представен на Лятната изследователска школа на УчИМИ (ЛИШ) и/или предишна конкурсна сесия на УчИМИ, като за участие в следващата конкурсна сесия проектът трябва бъде представен в допълнена версия, в която са отразени забележките и препоръките на рецензента и членовете на журито. Проектът може да бъде представен на до три конкурсни сесии, организирани от УчИМИ.
· Документацията по проекта се подава по електронен път спрямо обявените срокове (края на февруари – началото на март 2027 г.), които се публикуват на сайта на УчИМИ (http://www.math.bas.bg/omi/hssimi). 
· Проектът се оформя спрямо Изискванията за оформяне на ученически проекти на УчИМИ, които са публикувани на страницата на УчИМИ (http://www.math.bas.bg/omi/hssimi/?page_id=295).
· Всички ученически проекти се рецензират от специалисти в съответните области. До участие се допускат най-добрите разработки, като по преценка на рецензента те биват представени чрез докладване или на постер-сесия. Ученикът получава своята рецензия по имейл до 1 ден преди началото на УС.
· Всяко от научните журита е съставено от рецензентите, но в него могат да участват и други специалисти.
· Проектите по математика и по информатика и информационни технологии биват класирани отделно. Авторите на най-добрите разработки получават грамоти за отлично представяне и медали. Останалите автори на проекти получават грамоти за много добро представяне или за участие. По преценка на журито се определят различни категории, в които се връчват специални грамоти.
· Авторите, получили грамоти за отлично представяне на УС, които не са в дванадесети клас, се канят за участие в Международната лятна изследователска школа на УчИМИ с осигурено от УчИМИ финансиране. Автори, получили специални грамоти или грамоти за много добро представяне на УС, също могат да бъдат поканени за участие в Международната лятна изследователска школа на УчИМИ, по преценка на научните журита на УС и спрямо наличните квоти за български участници.
· Регламентът на УС на УчИМИ допуска публично оповестяване на списъците с класиране на представените проекти, съдържащи лични данни на учениците (три имена, клас, училище, град, име на проекта, научен ръководител). Списъците се публикуват на сайта на УчИМИ, в раздела „Ученическа секция на УчИМИ“. Всеки ученик е длъжен да представи декларация за информирано съгласие, подписана от родител и самия ученик.
· Регламентът на УС на УчИМИ допуска метаданните на всеки проект да бъдат публично оповестени чрез публикуване на сайта на УчИМИ (http://www.math.bas.bg/omi/hssimi). Регламентът на УС на УчИМИ допуска документацията на проекта да бъде предоставена на трети лица – научни ръководители, научни консултанти и ученици, при поискване чрез молба до ръководителя на УчИМИ, като авторът на проекта притежава пълни авторски права над своята разработка. Всеки ученик е длъжен да представи декларация за съгласие, подписана от родител и от самия ученик.



· 27. Лятна изследователска школа с международно участие (ЛИШ), юли – август 2027 г.
· [bookmark: _GoBack]Лятната изследователска школа (ЛИШ) на УчИМИ с международно участие е триседмична лятна програма за млади учени на възраст от 15 до 19 години. 
· Работният език на школата е английски.
· По време на ЛИШ всеки ученик разработва проект самостоятелно или в колектив с друг ученик, под прякото ръководство на ментор. Проектите се представят по време на Ученическите семинари в последните дни на школата.
· В програмата на ЛИШ са включени лекции на съвременни теми по математика, информатика и информационни технологии.
· Авторите, получили грамоти за отлично представяне на УС, се канят за участие в ЛИШ с осигурено от УчИМИ частично финансиране. Автори, получили специални грамоти или грамоти за много добро представяне на УС, също могат да бъдат поканени за участие в Международната лятна изследователска школа на УчИМИ, по преценка на научните журита на УС и спрямо наличните квоти за български участници.
· Лауреати на национални и международни конкурси могат да получат покана за участие в ЛИШ, по преценка на ръководителя на УчИМИ и спрямо наличните квоти за български участници.
· Български ученици, които не са участвали в конкурсните сесии на УчИМИ, също могат да кандидатстват за участие в школата, според реда, публикуван на страницата на УчИМИ (http://www.math.bas.bg/omi/hssimi). Кандидатурите на лауреати от национални и международни конкурси и състезания се разглеждат с предимство.
· Регламентът на ЛИШ допуска метаданните на всеки проект да бъда публично оповестени чрез публикуване на сайта на УчИМИ (http://www.math.bas.bg/omi/hssimi). Регламентът на ЛИШ на УчИМИ допуска документацията на проекта да бъде предоставена на трети лица – научни ръководители, научни консултанти и ученици, при поискване чрез молба до ръководителя на УчИМИ, като авторът на проекта притежава пълни авторски права над своята разработка. Всеки ученик е длъжен да представи декларация за съгласие, подписана от родител и самия ученик.
· Проект, разработен по време на ЛИШ, може да бъде представян на други национални и международни конкурси, ако авторът изрично посочва, че проектът е изготвен по време на Лятната изследователска школа, организирана от УчИМИ.

